૨૦૧૦-૧૧માં ગેસનું ઉત્પાદન ૫.૬ કરોડ મેટ્રિક સ્ટાન્ડર્ડ ઘનમીટરની સરેરાશ કરતાં ઓછું થયું હતું અને ત્યાર પછીના વર્ષમાં તો ૪.૩ કરોડ મેટ્રિક સ્ટાન્ડર્ડ ઘનમીટર ઉત્પાદન થયું હતું. ૨૦૧૨-૧૩માં ઉત્પાદન ઘટીને ૨.૬ કરોડ મેટ્રિક સ્ટાન્ડર્ડ ઘનમીટર અને ડિસેમ્બર ૨૦૧૪ સુધીમાં કેજી-ડી ૬ બ્લોકમાંથી ગેસનું સરેરાશ ઉત્પાદન ઘટીને માત્ર ૧.૦૦ કરોડ મેટ્રિક સ્ટાન્ડર્ડ ઘનમીટર આવી ગયું હતું અને આમ અંદાજિત ઉત્પાદન કરતાં ઘટીને ઉત્પાદન આઠમા ભાગનું થઇ ગયું હતું.